বিলি ওয়াইল্ডার
বিলি ওয়াইল্ডার (ইংরেজি ভাষায়: Billy Wilder) (২২শে জুন, ১৯০৬ - ২৭শে মার্চ, ২০০২) অস্ট্রিয়ায় জন্মগ্রহণকারী ইহুদি মার্কিন সাংবাদিক, চিত্রনাট্যকার এবং একাডেমি পুরস্কার বিজয়ী চলচ্চিত্র পরিচালক ও প্রযোজক। প্রায় ৫০ থেকে ৬০ বছর তিনি চলচ্চিত্র জগতের সাথে যুক্ত ছিলেন। তাকে হলিউড স্বর্ণযুগের অন্যতম প্রভাবশালী ও কৃতী চলচ্চিত্র নির্মাতা হিসেবে অভিহিত করা হয়। ওয়াইল্ডারের অনেক ছবিই দর্শক ও সমালোচকদের কাছে বিপুল প্রশংসিত হয়েছে।